يا غايب الك وحشة ونجوم الليل تحجيهة
بدونك دنيتي ظلمة عساني لا عشت بيهــه
برسمك اصبر العين لو هزه الفراك
بس بيش اصبر الروح من روحي تشتـاك
وحق الي تعبده الناس وحده
حبك سلب مني الروح وحده
هذني ثنين وانت اختار وحده
لو ترحل لو تضل محبوب اليه
احس بغيبتك غربة وضيقة مالها اخر
احس اني بلا صحبة وكلبي يكسر الخاطر
دوخت روحي وياك صارت عجيبــه
شو بس الك اشتاك شن هالمصيبه
اشلع واودي العين وية الهوى الهــاب
مقصودة بس تروح وتشوف الاحبــاب
انت عمري انت روحي يا اعز الناس اليه
انت بلسم كل جروحي وعمري يرخصلك هدية
الكلب لو ينساك للسوك اجيبه
واكتب عليه للبيع خاين حبيبــه
خليني يمك جرح ولجمني يمتى تريـد
راضي واكلك بعد بس لا تروح بعيـــد
غالي وتضل بالروح دوم انت غالــي
تشرق شمس وتغيب وانت على بالــي
ينقاس بيك الذهب مو بالذهب تنقــاس
يلبيك طبع الوفى الماينوجد بالنــاس
بالكلب ثلث اسهام حيل اوجعنــي
بيهن سهم فركاك هو الكتلني
نبته وغصن مكسور وبشحة المـاي
هذا حالي يصير من تكطع ويـأي
عاشرت كل الناس ماكو بغلاتــك
هذا الحنان البيك اجمل صفاتــك
قلبي جزيرة حب ونهرك يمر بيها
انت الندى والنور انت الهوى فيها
تسال عليك الروح يل تسوى كلشي
تسوى العدل والمات والبعده يمشـــي
لو قسه دهرك عليك و شفت ناسك ما تجيــك
فتح عيونك حبيبي تلكه روحي بين اديــك
يا اغلى من العمر يا ساكن جفونــي
لو صار حبك حلم ارفض يصحونـي
خنجر يحز بالروح صدكني فركـاك
لو انسى حتى الروح ما اكدر انساك